H.O.G. ® Limpopo Chapter #9939
Event News & Highlights
2019 HOG Limpopo Chapter Calender
Date/Time: Jan 14, 2019 @ 20:31
Location: Committee Meet
Date/Time: Aug 29, 2019
Location: PTG & TZN
Tzaneen en area se Social uitnodiging sal deur Harry aan julle gestuur word via WhatsApp. Harry se kontak nr is 0835707380 indien jy dit nie ontvang nie.
TWO NIGHTER LADIES OF HARLEY EVENT
Date/Time: Sep 21, 2019 @ 19:51
Location: CLARENS, DRAKENSBERG
Die HOG Limpopo kalender sluit in September-maand ‘n “2 Nighter” uitstappie in. Die Fillistyne is aan die beurt vir bg “trip” se reëlings.
Date/Time: Oct 13, 2019 @ 16:28
DAGBOEK ONS VOLGENDE OUTRIDE VIR HOG LIMPOPO LEDE - SONDAG 13 OKTOBER 2019
VOLGENDE ONE NIGHTER YEAR END
Date/Time: Nov 16, 2019 @ 16:33
Location: THE RANCH, POLOKWANE
Ons Jaareindfunksie word aangebied deur Polokwane lede in die Polokwane area - hou dus die spasie dop EN KRY JOU LYF REG VIR SHAKE, RATTLE & ROLL!!
2019 08 07 Route 62 Slow Food & Wine Tour
Location: ROUTE 62, WESTERN CAPE
Dag 1 - 7 Aug 2019
2019 07 21 Olifant Outride
Location: Olifant Restaurant, Naboom
Een van ons mees suksesvolste Outrides hierdie jaar, word gereel deur Ben & Dina Pretorius na die Olifant Restaurant, net buite Naboom!
2019 06 22 ShowStopper One Nighter
Location: ROCKWOOD TEATHRE, PRETORIA
HOG Limpopo Chapter se showstopper One Nighter was weereens so lekker. Dendron-Polokwane- Pretoria. 6 Harley Davidsons, 10 Lede, ry saam. Ons eet 'n GROOT en heerlike middagete by Mustang Sally in Pretoria en verkyk ons aan die milkshake-kunswerke. Die Rock Show - Superbands 2, by die Rockwood Theatre was awesome!!! Musiek van Journey, Queen, The Eagles & Bon Jovi laat ons nostalgies terugdink aan jare terug. Sondagoggend, oppad terug eet ons ontbyt by die mooi Ludgwig Rose. Wow! Wat ? lekker naweek saam met wonderlike Harley vriende en sulke spesiale hartstye. Die beste terapie vir liggaam & siel op ons bikes met die wind & Harley pype wat brul!
2019 05 05 Outride Thirsty Giraffe, Hoedspruit
Location: THIRSTY GIRAFFE, HOEDSPRUIT
7 Lede woon by met 5 Harley Davidsons.
2019 04 06 Cross Border Prawn Run Mini Tour
Location: Ponta Do Ouro, Mozambique & Swaziland
7 Harley Davidsons, 12 HOG Limpopo Chapter Lede woon by. Hierdie artikel deur Linda Liebenberg vir die HOG Africa Magazine.
2019 03 17 Outride Mountain Inn
Location: Mountain Inn, Louis Trichardt
6 Harleys vertrek vanaf Tzaneen na Louis Trichardt vir middagete by Mountain Inn, Louis Trichardt. Een Tzaneen Harley ry via Polokwane na Dendron om saam met nog lede na Louis Trichardt te vertrek. Ons eet 'n Buffet met 'n baie groot verskeidenheid disse, 'n hele aantal nageregte word ook aangebied! Na 'n heerlike kuier op die stoep, met 'n asemrowende uitsig, vertrek ons huiswaarts. Lekker koel ry-weer, geen reen.
2019 02 16 Valentyns One Nighter
Location: Gabbata Lodge, GT
2019 01 20 AGM
Location: Eiland Spa, Letsitele
Dankie aan Harry & Karen Kruger van die reel van ons AGM venue en ete by Eiland. 29 lede is teenwoordig en binne 'n uur is ons AGM iets van die verlede - short & sweet!
2018 11 17 Yearend Function
Location: Mashutti Lodge, Tzaneen
Ons HOG Limpopo Chapter afsluiting was weereens pret uit die boonste rakke! Op die Agatha pad en in die berge by Mashutti Country Lodge naby Tzaneen het ons die tema 'African Chic' tot die beste voorbeelde uitgebeeld. ? Verfrissende koel swembad, Thabo wat sy bene af bedien het, DJ Craig wat ons besig gehou het op die dansvloer, lekker kos & lag & samesyn saam met wonderlike vriende, het die funksie gemaak! Die tafels was vol heerlike papajas, avokados, piesangs, aarbeie en elkeen van ons het ? baie “spesiale plantjie” gekry wat volwaardig by die tema gepas het. Dankie Harry & Karen Kruger asook al ons Tzaneen lede, vir julle wonderlike idees en reëlings getref. Dit was weereens 'n onvergeetlike jaareind partytjie!
2018 10 23 West Coast Touring Rally
Location: Lambertsbaai, West Coast Rally
Wat meer kan ek sê!!? Dit was ‘n fantastiese, wonderlike trip. Elke oomblik was spesiaal. Ons het ‘n pragtige land – elke gebied is uniek. Op ons Harleys, saam vriende, is dit nog meer spesiaal.
2018 09 14 Ladies Of Harley Event
8 Polokwane lede; 11 Tzaneen lede; totaal van 19 lede uit HOG Limpopo woon by.
2018 09 14 Ladies Of Harley Event, Dullstroom
Die Two Nighter gereël deur ons Captain Ladies of Harley, HOG Limpopo Chapter, was heelhartig en uitbundig geniet deur almal teenwoordig. Twee packs het onderskeidelik vanaf Polokwane & Tzaneen vertrek Vrydagmiddag en net voor son-onder by Dullstroom ge-arriveer - 19 lede op 9 harleys & 2 voertuie, almal veilig uit en tuis. Die aandetes by Mayfly Restaurant (Vrydag) en Critchley Hackle Lodge (Saterdag) was net-net oortref deur die ontbyt Saterdagoggend op Highland Golf Estate. Elmarie Jacobs & Lindie Lucas se HOG Limpopo Colors is aan hulle oorhandig en Pierre Welthagen is as nuwe lid verwelkom by ons Chapter. Sondagoggend se huiswaarts keer, het sonder voorval verloop en die 2 packs is basies op hule eie roetes terug - met die Tzaneen groep wat darem net betyds voor donker tuis was na lekker kuiers langs die pad!
2018 08 18 Awesome August Outride
Location: Villa Luso, Phalaborwa
Ons het 'n 'Awesome Amarula & Prawn Run' op ons Harleys gehad. Meer as 220 km vir Tzaneen lede, meer as 460 km vir ons Polokwane lede. Naby Phalaborwa het ons gestop by Amarula Lapa waar Amarula vervaardig word. Baie interessant. Harry Kruger bederf ons hier elkeen met 'n verversing wat heel gepas is. Natuurlik shop ons Ladies of Harley want daar is mos 2 trikes met groot bagasiespasie of hoe!? By Villa Luso Restaurant in Phalaborwa, smul ons aan regte egte Mosambiek prawns, en net soos in die verlede, stel hulle nie teleur nie. Dit was smul lekker! Weereens geniet ons elke oomblik - die saamkuier met wonderlike Harley vriende en ook elke kilometer op ons Harleys deur wind, stof, mis, reën & koue! Dankie Harry Kruger, jou reëlings was uitstekend. 10 Lede met 7 Harleys woon by.
2018 07 22 Bosveld Bibber One Nighter
Location: Lapeng Guest Lodge, Burgersfort
HOG Limpopo Chapter se Bosveld Bibber One Nighter te Lapeng Guest Lodge naby Burgersfort was weereens pret uit die boonste rakke. 25 HOG lede ry meer as 750 km deur klein dorpies soos Roossenekal en Stofberg, oor bergpasse met opwindende draaie en ons sien weereens hoe mooi ons land is! By Lapeng kuier ons langs 'n knetterende Bosveld vuurtjie en drink goeie rooiwyn saam met Heerlike Harley Mense. Mak njala bokke wei tussen ons gemakilke chalets. Wat 'n onvergeetlike naweek! Dankie aan Marius Swanepoel vir sy puik reëlings as Activities Officer vir HOG Limpopo Chapter.
2018 06 17 Super Saturday Jeugdag Outride
Location: Euphoria, Nylstroom
8 Harley Davidsons vertrek 10:20 vanaf Caltex, The Ranch, met die ou pad na Euphoria. Arriveer om 11:55 by Euphoria waar Ben & Dina Pretorius die groep inwag met hulle Nuwe Rooi Trike - hoe rooier hoe mooier....Baie geluk julle!
'n Heerlike ete op die stoep word aangebied met 'n uitsig oor die gholfbaan. Nog 'n Harley sluit later aan by die groep en almal vertrek 14:30 via Naboomspruit na Caltex, The Ranch waar almal groet.
Polokwane fietse is almal tuis rondom 16:00 en Tzaneen fietse om 17:00, amper betyds vir die rugby.
Die Tzaneen lede het 'n redelike koue ry gehad oor die berd die oggend maar die res van die dag het heerlike ry-weer opgelewer. Van ons lede is platgetrek in die bed met verkoues en ons het julle regtig gemis...sien volgende keer wanneer ons weer lekker saamry in 'n ander rigting.
10 Harleys woon hierdie outride by, 13 Lede.
Harley Groete, Benhardt Steyn, Direkteur.
2018 05 19 ShowStopper One Nighter
UB40 ShowStopper - wow!! Uit 'n koue nat Tzaneen vertrek 3 Harleys oor Magoebaskloof en 4 oor Modjadji na The Ranch Caltex, om nog 7 Harleys te ontmoet na 'n heerlike brunch/lunch by Toeka, kom ons by die City Lodge Hotel waar 'n oulike Harley oranje pakkie met ons UB40 kaartjies en chockies op ons wag. Om 5nm vertrek 22 lede met die bussie na Menlyn Main waar ons wegle aan heerlike steaks by Turn n Tender. Die oud maar nog glad nie koud manne van UB40, was amazing.
Na ons 'night cup' by Tiger's Milk wag 'n skoon wit bed op ons by City Lodge. Dankie Dina!
Sondagoggend se heerlike ontbyt en koffie by Stephnie's was voorwaar 'n fees waarna ons na Menlyn is om ons komberse vir die kids blanket run te doneer. By HardRock Cafe geniet ons 'n drinkding voor ons die pad terug na Limpopo op ons Harleys met 'n warme gevoel van 'n heerlike showstopper-blanket run one nighter wat Dina vir ons gereel het. Baie dankie Dina vir jou uitstaande, puik reelings om die naweek vir ons 'n uitstaande belewenis te maak!!
Geskryf deur Eleanor le Roux
2018 04 24 ABW Touring Rally To East London
Location: TOURING RALLY, EAST LONDON
Africa Bike Week 24 April – 30 April 2018
2018 04 08 Outride Maholoholo Ya Mati
Location: Maholoholo Ya Mati, Hoedspruit
Net 5 Harleys sou ry en toe die dag aanbreek, is ons 10 Harleys, 14 Lede! Die Double-up Outride....heerlike roete wat Harry & Karen vir ons uitgewerk het met gawe stopplekke. Maddogz Cafe was eerste om die keel net nat te kry. Maholoholo Ya Mati, met 'n tafel reg langs die skoon Blyderivier waar die Geelvis baljaar, was ons middagete stop, met smaaklike kos! Wyn vir poerring was by Cooked net anderkant Hoedspruit. Heerlike kuier vir 'n hele dag lank! Dankie julle vir julle 'rookie' werk vooraf gedoen om alles deeglik te beplan vir die 14 Lede wat saamgery het!
2018 03 18 Outride Cuckoo's Nest
Location: Cuckoo's Nest, Louis Trichardt
Wat ‘n wonderlike outride!! 13 Harleys & 21 lede! Ons ry al langs die pragtige Soutpansberge, verby groot groen bome & lang grasse wat liggies waai in die wind. Wat ‘n pragtige wêreld is Afrika nie en om dit op ons Harleys te kan ervaar. Tussen Louis Trichardt en Vivo stop ons naby Mara om ietsie koud te drink.
2018 02 17 Valentine One Nighter
Location: KRUGER PARK LODGE, HAZYVIEW
"Sukses is om ander te laat dans" - Dr Ben Carson
2018 01 21 AGM & Outride
Location: LEKWAR, HAENERTSBURG
Na ‘n lekker besige begin van die jaar met ons AGM Sondag, wat ‘n verkiesing was, met ‘n heerlike Outride, asook ‘n eerste Kommittee vergadering Maandag, 22 Januarie, hiermee al die Nuutste HOG Limpopo Nuus vir jou as lid!!
2017 11 11 Viking Year End Function
Location: Magoebaskloof Mountain Lodge
A true Viking Gathering where there was Rebelling and Entertainment from twilight till late nocturnal hours,
2017 10 22 Outride
Location: Zena's Cantina, Kennington Lodge, Louis Trichardt
Marius Swanepoel ry heerlik en net soos 'n batchelor kan, na Polokwane, om vir Chris Breytenbach, Pieter & Christa Olivier en Johann & Linda Liebenberg by Shell Bendor te ontmoet. Na 'n warm koffie ry ons via Dendron en draai ons by Vivo af, rigting Louis Trichardt. By Dennis Craft Beer ala “Bulldog” aangekom, word ons hartlik ontvang en proe aan sy verskeidenheid bier in 'n lowergroen tuin wat hyself uitgele het!!
2017 09 17 Outride, Thirsty Giraffe
Ben & Dina Pretorius; Ben Schempers; Johann & Linda Liebenberg vertrek vanaf Polokwane met die Duiwelskloof pad na Tzaneen en dit is weereens die heerlikste ry-weer! Stop vir ‘n vinnige Mugg & Bean koffie voor die lieflike Letsitele geur van Lemoen bloeisels ons asems wegslaan. Daarna ry ons salig deur die mooi Bosveld area tot by Thirsty Giraffe wat knus in die bos gebou is…
2017 08 26 Spring Rally Geesvang, Pretoria
Location: HD Pretoria, Lynnwood, Pretoria
Twee Harleys - Le Roux & Swanepoel, kom oor 'n nat en koue berg waar nog twee Harleys - Pretorius & Liebenberg, hulle inwag op die N1 op na Pretoria. Lekker koue weer hou ons op en wakker en kuier ons 7 lede lekker saam by Harley Davidson Dealership waar HOG Pretoria hulle Geesvang aanbied vir hulle Spring Fest Rally wat opkom 1-3 September! Beestekraal sing hulle harte uit...en Pretoria laat ons baie welkom voel met 'n tipiese Harley 'suitcase'....mmmmm.
2017 08 18 Polar Bear Two Nighter
Location: Le Grand Chateau, Parys
11 lede met 5 Harleys woon hierdie two nighter by, ons Polar Bear na Parys, waarvoor baie lede gevra het!
2017 07 30 Outride, Castle De Wildt
Location: Castle De Wildt, Modimole
HOG Pretoria nooi ons Chapter Amptelik uit na ‘n Outride wat hulle reël na Castle de Wildt in Modimole (naby ou Nylstroom). Weet nie of jy al daar was nie, maar dit IS nogal ‘n belewenis om te sien!
2017 06 24 Jam-Ladies One Nighter
Location: Villa Afriq, Lydenburg
Ons wag nog vir terugvoer na 'n Allerheerlike Naweek weg!! Hou die spasie dop!
2017 05 21 Outride Bosveld Lodge
Na ‘n vinnige Mugg & Bean koffie, spring Marius, Harry, Karen, Stephan, Eleanor, Rachel en Stephan Nel (ons gas, met sy blinknuwe Fat Boy), op hulle bikes en val in die pad Dendron toe. En wat is nou lekkerder as die Magoebaskloof pas vir die “happy hormones” om te pomp!
In Polokwane ontmoet ons vir André, Tina-lief en Butch en na ons hallo’s uitgeruil het, druk ons die ysterperde se neuse Noorde toe. ‘n Ent voor Dendron verras Bach en Katleen, nogal op haar nuwe trike, ons.
Die Bosveld Lodge se kos word “gebou” vir die groot honger. Die porsies is ekstra groot en die 1kg steaks was ‘n so na ‘n man se smaak! Ons kon maar net later wonder oor die poeding….
Na ‘n lekker kuier, oorvol magies en die Sondagkoerant wat roep, was dit weer tyd vir alleenwees met daai groot liefde van jou lewe - jou eie persoonlike Harley Davidson motorfiets. Om een te word met die tegnologiese wonder hier onder jou en te weet: die hemel is hier en nou! Om nie te veel te dink nie – niks te praat nie en net te geniet! Pure lekkerte totdat jy jou liefde in die garage stop, die lig afsit en die deur toemaak en weet as jy moet verduidelik – sal jy nooit verstaan nie.
2017 05 1-13 Skeleton Coast Touring Rally
Location: Namibia & Botswana
2017 04 22 Bosvelder Pub-Crawl One Nighter
Location: Raptor's View, Hoedspruit
Terugvoer komende vanaf ons Lede wat saamgery het:
2017 03 26 Outirde
Location: Elephant Restaurant
Oulike plek en 'n lekker pad na Elephant Restaurant wat Benhardt en Charme vir ons uitgesnuffel het! Baie dankie julle. Lekker geeet maar veral weer heerlike ry-weer en kuier-atmosfeer! Dankie Rachel vir die mooi fotos geneem by die plekkie. 13 lede, 2 gaste met 11 Harleys ry saam.
2017 02 11 Valentine One Nighter
Location: Mabula Lodge
Ons Valentyn One Nighter na Mabula Lodge was nogal erg lekker – VERAL toe daardie koelboks reg onder Benhardt ontdek is deur Soon EN toe Soon ontdek het dat Andre & Tina se kamersleutel wel ‘n wynbottel se kurk kan uittrek!! Net daar is die voorman (dis nou die mooi game ranger) van die pad af ‘verlei’ en ‘n ‘sundowner’ plekkie is mooi uitgesoek waar die ‘katte’ tot laat rondgeloop het….. ;-))
2017 AGM & Outride
Location: Selati River Ruins, Gravelotte
24 Lede RY in die heerlikste koel weer, saam Laeveld toe - Selati River Ruins verwelkom ons op hulle dek wat uitkyk oor 'n vol Selatirivier! Ons AGM word baie vinnig afgehandel en ons almal kuier en smul aan sappige Burgers, self gebou. Nie 'n druppel reen nie.....almal veilig uit en tuis in perfekte ry-weer! Dankie aan elkeen wat moeite gedoen het om te kom groet so in die Nuwe Jaar, ons waardeer en dit was Lekker om elkeen weer te sien!! Ons 2017 HOG Limpopo Kalender word vinnig bespreek en is elders op ons webtuiste beskikbaar onder 'Event News & Highlights'. Hou asb ons 'outride' en 'sleep-over' datums oop vir BAIE Harley Pret & Plesier hierdie komende jaar!!
Last Outride 2016
Location: Mountain Cafe, Magoebaskloof
18 Lede woon ons 2016 Laaste Outride na Mountain Cafe by en geniet ‘n heerlike ‘lazy luncheon’ in die koeligheid van die Wolkberge, sentraal geleë in die Magoebaskloof Pas, vir meeste van ons HOG Limpopo Lede. Dankie aan almal wat kom groet het vir die ou-jaar!
Location: The Grand Hotel, Tarentaalrand
Wat ‘n Fantastiese Jaareind was dit nie alweer vir ons Chapter nie!? 39 lede woon ons 2016 HOG Limpopo Jaarafsluiting by, te Grand Hotel naby Tarentaalrand – ‘n oulike venue ontdek deur Eleanor le Roux! In 39 grade Celsius het ons klomp heerlik ontspan in die GROOT & DIEP swembad – dit was ‘n heerlike lafenis Na die warm ry, na die Laeveld. Dankie aan die Tzaneen fietse wat ons klomp kom verwelkom het by Iron Crown die middag, terwyl die ander baie gesweet het om ons venue mooi te maak – net so dankbaar vir julle!!
Spring Festival, Magoebaskloof
Location: Haenertsburg Spring Festival
Elke keer wat mens op ‘n one/two nighter of ‘n outride gaan, is daar ‘n lekker storie om te vertel wat jy nie gou gaan vergeet nie! Kathleen Breytenbach skryf vir ons die volgende oor ons outride ervaring GISTER…..
Harley Stroom Rally
Die naweek se Harley Stroom Rally was ‘n RAAK Rally en is ons bly oor ons Chapter se keuse om hierdie Rally te ondersteun hierdie jaar! Ons was in 3 verskillende wêrelde vanaf Vrydag tot Sondag…..
Bushveld One Nighter
Location: Maroela TreeTop Lodge, Dinokeng, GT
Ons RY oor die afgelope naweek was weereens FANTASTIES! Dankie aan al ons lede wat saamgekom het…..weereens die lekkerste lag-tye saam met julle….. ‘Tafelkop’ & Tequila!
Ons roete het ons groep geneem op die N11, Marble Hall se kant toe, by ‘n lekker stop plek aangedoen, aanbeveel deur Jan Oosthuizen, dankie Jan! Vandaar met die R573 en toe afgedraai na Rust de Winter op die Dinokeng pad – baie interessante pad om te beskou vanaf ‘n Harley…. Terug het ons ‘n heerlike brunch by Toeka se Dae geniet en met die ou pad gery – 740 km vir Tzn Harleys en 540 km vir Ptg Harleys, met slegs R15.00 spandeer aan tolgeld op ons roete heen en weer! En die beste van alles is….hierdie tyd van die jaar het ons in Limpopo, die heerlikste ry-weer….
Caffe Villa Tratoria Outride
Ons was 3 Harleys uit Tzaneen en 9 Harleys uit Polokwane.
‘n Totaal van 16 lede en 2 gaste het die lekker 12 grade Outride saam gery en saam geniet.
Wat vir ons gewag het by Caffe Villa Tratoria in Haenertsburg was Warm Gluhwein, Warm Kaggels, Warm Sop, heerlike Italiaanse “comfort” geregte en die lewe is ‘n Fees!
Goeie diens & goeie kos = Ons maak verseker weer so!
World Ride One Nighter
Location: Kwanyoni Lodge, Nelspruit
Weereens ‘n FEES gewees van lieflike paaie, oulike stop plekke, verblyf, lekker eet, BAIE lag en kuier!!! Dankie aan Benhardt Steyn wat elke detail onder beheer gehad het en gesorg het vir ‘n HOG Limpopo World Ride One Nighter wat ‘n totaal van 8,176 Kilometers opgelewer het!!! 15 Harleys (20 lede) het die naweek deelgeneem, waarvan 10 fietse met 15 lede gery het tot verby Nelspruit en terug! Well done! aan Karen Kruger wat haar eerste one nighter meegemaak het op haar eie Harley Davidson!! Ons is verskeie passe deur en Karen was ‘n Meester! Ons winter weer is net oor en oor die LEKKERSTE ry-weer waarvoor enige Harley eienaar kan vra!!
Outride Wia-Kyla Restaurant
Location: Wia-Kyla Restaurant, Bandalierkop
Ons Outride wat plaasgevind het op Sondag, 15 Mei na Wia-Kyla Restaurant naby Bandalierkop in die Noorde, was net so suksesvol – Benhardt….weereens, baie dankie aan jou in ons afwesigheid!! 26 lede met 15 fietse woon die outride by. Stephan laat weet dat die eet reëlings puik was. Die kos het vinnig uitgekom en kon almal bykans tegelykertyd smul aan die heerlikste beesstert! Dis ‘n lekker plek met goeie atmosfeer – GREAT….veral die skraps-geklede dame by die swembad, het BAIE aandag van die manne getrek .... ;-))
Natal Mini Touring Rally ABW 2016
16 HOG Limpopo lede het Africa Bike Week 2016 bygewoon! 12 Lede met 6 Harleys het die onvergeetlike Natal Mini Touring Rally ROETE gery, want dit het meer oor die Roete gegaan as ABW self vir ons Lede – Pretoria; Clarence; Nottingham Road; Margate; Chrissiesmeer. 2 Tzaneen Harleys 2,371 kilometers elk; 4 Polokwane Harleys 2,329 kilometers elk; geen voorvalle en veilige kilometers, dankbaar. Le Roux; Steenkamp; Pretorius; Naude; Liebenberg en nuwe lede Butch & Charmaine Martens, ry die mooi roete. Faantjie & Hannelie Pretorius; Martin & Magda Botha kry ons daar – wat ‘n heerlike tyd!! Hiermee mooi terugvoer vanaf nuwe lede, Martens -
Show Stopper One Nighter Singin' In The Rain
Location: Monte Casino, GT
Die afgelope naweek se Show Stopper One Nighter Singin’ in the Rain was voorwaar ‘n ‘feel good’ TYD vir elkeen wat saamgery het - 16 lede woon by! Dit het geklink as volg…..What a glorious feeling; I’m happy again…..
Valentine Two Nighter
AGM & Outride
Location: Polokwane Golf Club
Dankie aan die 42 lede (met proxies ontvang) wat ons AGM op Saterdag 23 Januarie bygewoon het. Notule word eersdaags gesirkuleer aan lede. Ons klomp het heerlik saamgebraai en die jaar sommer in 'n lekker gees afgeskop! Was heerlik om almal weer te sien na die lang Desember weg.
Location: Picnic Luncheon, Glenshiel, Magoebaskloof
Vandag het gevoel soos ‘n Kersfees Piekniek in die Mooiste Kaap…..dit was net VEEL nader as die Kaap self !!
Mistig, koel, ‘n groot ou boom, ‘n lang wit gedekte vriendskaps-tafel met snoesige komberse, vriendelike diens, ‘n lekker bord kos, goeie geselskap en baie wyn…..waarvoor kan mens meer vra??
Die laaste amptelike ry vir 2015 was alweer lekker! Maar hoe dan nou anders…..?
Lekker koel en kort, in die middel outride, om ‘n goeie jaar heerlik af te sluit…..dankie vir die 22 lede wat wel daar was om mekaar vir oulaas te groet vir 2015!
4 fietse uit Tzaneen en 9 uit Polokwane en Potties – 13 in totaal.
Location: Madame Zingara, Monte Casino
IT IS ABOUT THE RIDE AND NOT THE DESTINATION!
Dit kan ons verseker sê van ons afgelope HOG Limpopo Jaareindfunksie na Gauteng hierdie jaar, 2015.
Met 91% lede wat ons jaareind bygewoon het (slegs 6 lede nie teenwoordig uit 68), was ons 28 Harleys wat met ‘n reuse BRUL vertrek het vanaf Tzaneen en toe Mike’s Kitchen na Fourways.
Hier het ‘n verdere 8 Harley eienaars en hulle metgeselle ons ingewag met ope arms en ‘n yskoue drankie, dankie julle!
Ook die feit dat ons kon terugploeg in jou as lid deur jou akkommodasie te dra, het sekerlik bygedra dat ons so voltallig kon wees – dankie aan die Kommittee vir hierdie besluit….elkeen se insette is van groot waarde!!
Dankbaar veral vir Benhardt & Charme, Ben & Florence en Johann wat my met baie vrae en antwoorde bygestaan het vir hierdie funksie. Dankie ook aan Lynda vir die mooiste fotos vir ons webtuiste! En Tommy en Pieter wat die beste is met Geesvang! ;-)) Elkeen word opreg waardeer vir wat jy doen en wie jy is….
Ons wil die ‘pack’ geluk wens met ‘n MOOI en AANSKOULIKE ry! Wanneer die Harleys so verbykom tolhek toe, het mens hoendervleis gekry…..
Afstande is nie ver gerek nie, wat veroorsaak het dat die middelste en agterste ryers ‘n veilige spoed kon handhaaf…..dit het geloop soos stroop!
Dankie ook aan almal wat vooraf soos gevra, per e-pos laat weet het waar julle ons inwag, wie eet waar saam en wie eet nie – net so het julleself bygedra tot die sukses van die reëlings wat agter die skerms plaasvind en ons waardeer dit opreg!
Dit was ook heerlik om elke lid in ‘n totaal ander milieu te kon ervaar! Baie dankie vir elkeen se moeite gedoen om te DRESS TO CELEBRATE!
Indien jy twyfel of enige iets nie vooraf genoem is nie, hieronder is alles bymekaar…..van die uitnodiging tot die laaste koebaai! Wat ‘n Fees!!
Dis altyd hartseer om te groet na so ‘n heerlike tyd saam, maar almal is veilig terug na ‘n onvergeetlike tyd…..ook Soon & Irma wat band probleme gehad het…..
Ons is dankbaar vir ‘n Chapter soos HOG Limpopo wat bestaan uit lede wat regte mense is; NIE net ‘n klomp onbekende gesigte wat jy net van tyd tot tyd sien NIE….
Regte vriende en opregte mense met dieselfde waardes is en word gekweek, in ons ongelooflike lekker Chapter; opreg dankbaar vir elkeen wat ons pad gekruis het die afgelope dekade of wat!
Location: Pot 'n Plow, Magoebaskloof
Ons was 19 lede (11 fietse) met 4 gaste en soos altyd het ons heerlik saamgekuier en baie gelag!! Prinses het vir die eerste keer weer saamgery in 3 maande EN WAS DIT NOU LEKKER om haar weer op volle vaart te ervaar!!?? Dankie vir almal wat tyd gemaak het vir nog 'n wonderlike ervaring.
Location: The GaP Brewery, Hoedspruit
Dis toe die waarheid….. You can’t buy happiness, but you CAN BUY BEER….. met die heerlikste kos & atmosfeer daarby!!
Ons Ladies of Harley motiveringsaand op Woensdag 5 Augustus, aangebied vir liefdadigheid deur Mev. Polokwane, was ‘n reuse sukses!
Location: Riversdale, Alldays
Op Sondag 2 Augustus het ons ‘n heerlike Bosveld Outride gehad na Alldays. 15 lede (9 Harleys) woon by.....+/- 420 kms per fiets.
Location: Dros, Bela-Bela
Ons Sondag, 12 Julie Outride na Khaya Noster, het toe ‘n Khaya Droster geword!! ;-)) Ons het met aankoms gesien hierdie gaan ‘n gesukkel wees en dadelik Plan B uitgeruk en heerlik gaan eet en kuier by die Dros in Warmbad! Die weer was fantasties vir ry en al 17 lede, 11 fietse, wat saamgery het, het dit baie geniet!
Word Ride One Nighter, 11 Passes (27 - 28 June 2015)
12 Harleys; 18 Lede het oor die hoogste berge gery, deur die diepste valleie, verby watervalle, riviere en strome, woude en plantasies! Heerlike vars oggende met dae wat perfekte ry-weer opgelewer het, presies die voorreg wat ons hierdie tyd van die jaar het in ons area!
Cradle Of Human Kind One Nighter (23 - 25 May 2015)
Benhardt en Charme Steyn het hierdie one nighter op hulle geneem, baie dankie aan die Steyns!! Heerlike ryweer sorg vir BAIE ry!! Eet heerlik by die Upperdeck Saterdag middag; pit-stop by BrauHaus on Dam; Baie nice blyplek en aandete en KUIER die aand! Celeste het fotos geneem en Linda het geplaas. 27 lede (17 fietse) woon by.
Location: Lekwar Restaurant, Haenertzburg
Tommy Lyons het die geleentheid vir ons Chapter gereel, baie dankie Tommy! 12 lede woon by. Baie lekker en geregte baie goed.
Africa Bike Week Touring Rally (22 - 27 April 2015)
Op Woensdag 22 April vertrek Liebenberg, Groenewald en Pretorius, na baie opwinding en mooi pak, na die Caltex Star Stop by die Ranch Hotel waar Steenkamp by ons aansluit vir 'n heerlike warm ontbyt. Met vol tenks en magies, ry ons oor Marble Hall, Groblersdal, Middelburg na Wakkerstroom. Net so 40km voor Ermelo ry ons in die Ma van alle reen en haelstorms vas. Nooit geweet almal kan hulle reenpakke so vinnig aantrek nie. Soos Eskimo's ry ons na Ermelo om by die Spur iets warm in die lyf te kry. Ons vertrek droog en warm na Wakkerstroom vir ons eerste oorslaap op die pad. Wat 'n mooie landskap. Bome staan kiertsregop in alle verskillende kleure as teken van die herfs wat aangebreek het. Na 'n drankie voor die heerlike kaggelvuur, geniet ons aandete by 'n snoesige restaurantjie, The Garret Emporium.
Die Outride, gereël spesiaal vir almal wat nie Africa Bike Week toe gaan hierdie jaar nie, was bo verwagting?!! Die droeë rit na Mountain Inn anderkant Louis Trichardt – ja, nie ‘n druppel reën nie – die lekker kuier met ‘n pragtige uitsig en ‘n klavier wat speel in die agtergrond, die heerlike (en baie) geregte voorgesit, alles voortreflik, en ons was regtig veras met die plekkie!!
Prawn Run Outride
22 Lede, 2 spik-splinter-nuwe-swart-identiese Harleys plus nog 10, ry die heerlike warm Laeveld in, opsoek na die beste Prawns in die land, want ons hou mos van Harley ry en van goeie prawns…..
Valentyne Two Nighter (13 - 15 February 2015)
Location: Kaapschehoop, Mpumalanga
34 Lede op 17 Harleys woon ons jaarlikse Valentyns Two-Nighter by, hierdie keer op Kaapschehoop, Mpumalanga.
Non Official Ride To Harley Davidson Pretoria Dealership Opening Event
Location: Harley Davidson Pretoria Dealership
9 van ons lede het die geleentheid bygewoon en dit was nogal FANTASTIES!!! Heerlike ry-weer daarheen en terug, lekker geselskap, mooiste winkel in die land (en dalk Europa ook!!), spesiale pryse aangebied, lekker musiek en 'n GROOT kuier!! Dit som dit hopelik op....? Dankie vir elkeen wat toe wel saamgery het. Weereens, 'n vinnige in en uit en SO die moeite werd gewees!!
HOG Limpopo AGM & First Outride
Location: Maxims, Tzaneen
Dankie Tommy en ons lede daar, wat almal gehelp het met voorbereidings vir die dag. Was heerlike ry-weer vir ‘n eerste outride!! Lekker stop by Iron Crown voor ons vertrek na Maxims via Magoebaskloofpas. Daar aangekom het ons net 'n uur nodig gehad om die nodige besluite te neem en goedkeurings te kry waarna ons 'n lekker stukkie steak en wors gebraai het met pap, sous & slaai. Daarna is die Polokwane lede via Georgesvallei terug huiswaarts. Dankie aan al die lede wat wel saamgery het!
Invite Big Five & Outride (22 - 23 November 2014)
Location: Pot 'n Plow, Hoedspruit & Magoebaskloof
Op Saterdag, 22 November het 6 van ons Limpopo lede onder leiding van Tommy & Lynda Lyons na Hoedspruit vertrek op uitnodiging na Big Five se bemarkingsdag daar. Hulle het heerlik gekuier saam met die Nelspruit klomp en ‘n middagete is deur Big Five voorsien aan almal teenwoordig. Dit was lekker warm, maar wel die moeite werd….dankie aan Harry & Karen, Jan & Marjonette wat die moeite gedoen het om saam te ry en ons ondersteuning uit te dra aan Moji en sy span! Ons waardeer.
Invite Big Five & Outride (22 - 34 November 2014)
Harley Year End Bash (8 - 9 November 2014)
Location: Tzaneen Country Lodge
Watter Chapter kan se 96% van hulle lede het hulle jaareindfunksie bygewoon!!? Slegs 5 uit ons 60 lede kon nie ons jaareind bywoon nie....die res was ALMAL daar en wat 'n partytjie!!! Ons het die jaar afgesluit tot diep in die oggendure in. Ferdie se musiek was uitstekend! Tzaneen Country Lodge se diens, voortreflik! Die Tzaneen en area lede het soos 1 mens die funksie gevat en saam gereel as 'n span! Dankie julle.....dit was so, so, so lekker vir elkeen van ons. Waardering aan Tommy en sy span!!
Yearend Function One Nighter (8 - 9 November 2014)
Soos op ons uitnodiging van die naweek voorspel, het dit toe net so gebeur…..“Teen 15:30 behoort ons inge-’settle’ te wees met ‘n drankie in die hand by die lieflike swembad – net vir ons gereserveer! Dan hou ons partytjie soos net HOG Limpopo kan - tot laat!!! “ En was dit nie ‘n partytjie nie!!!? Nadat almal se privaat apteke leeg geleen is aan Myprodol, Cataflams, Norflex, Grandpa’s en wat nog, kan ons seker almal al by hierdie tyd weer fokus en na ‘n computer kyk en bietjie begin rondbeweeg!!? ;-)) Die heerlike dag het behels 14 ure van Harley ry, non-stop kuier, eet & dans! Wel….vir ‘n paar lede, selfs bietjie langer….!
West Coast Touring Rally (16 - 28 October 2014)
HOE verwoord mens 2 weke EN 5,600 (Polokwane fietse) en 5,800 (Tzaneen fietse) se veilige kilometers, goeie vriende, baie lag, saamkuier om braaivleisvure en in restaurante, in die Karoo, en by die See, grappies wat gemaak word (en in boekvorm spoedig op ons rakke sal verskyn), filosofeer, baie wyn (en water), heerlike verblyf, ongelooflike paaie…..mens kan dit net nie alles verwoord nie…..volgende keer hoop ons JY kan deel wees hiervan…..
12 fietse, 17 lede & 1 gas ry saam op 'n heerlike roete via die Tzaneen Dam, deur 3 valleie na The Coach House. Die weer was perfek en die mense, lekker! Heerlike ete is aangebied en van ons lede het sommer besluit die Lewe is net te kort om by die begin te begin en het die poerring eerste bygedam! Om 14:30 omtrent omgedraai en oor Magoebaskloof teruggery...heerlike espresso op Haenertsburg voor almal veilig tuis is. Dankie Tommy & Lynda vir julle reelings rondom ons Outride - ons waardeer dit baie!!
Bushvelder One Nighter (20 - 21 September 2014)
Ons ry na die Bosvelder van die afgelope naweek was soos ‘n baba…..nat, koud & winderig maar toe ons eers daar aankom, het hierdie baba nie weer ‘kwê’ gesê nie en net gelag en gespeel, heerlik gekuier en geëet!!! Ons beplanning het gegaan rondom die vorige week se 38 grade toe word ons bederf met die jaar se laaste perfekte ry-weer!! Daar was ‘n swembad op elke moontlike kuier-plek en daarom sal ons dit net weer MOET doen…..maar volgende keer in die Hoog Somer! Ons vat nie weer onvoorspelbare-weervoorspelling-kanse en mis al die swemme nie!! ;-))
Euphoria Outride terugvoer ontvang, is dat 25 lede bygewoon het (13 fietse) en dat dit weereens ‘n GROOT suskes was! Euphoria was baie opgewonde om ons groep te ontvang en hoop ons besoek weer. Baie dankie aan Ben & Florence Schempers wat hierdie ene op hulle geneem het om voluit en perfek te doen vir ons lede. Ons waardeer dit opreg en maak graag weer so!!?
Polar Bear One Nighter (23 - 24 Augustus 2014)
Dankie aan almal wat saamgegaan het op ons afgelope Polar Bear na Dullstroom!
Dit was lekker VARS vroeg oggend en laat middag….presies soos ons dit wou hê om dit ‘n propperse Polar Bear te maak…..
Botha, Pretorius & Liebenberg vertrek vanuit Polokwane om 7:30 vanaf Broadlands se hek. Lyons; Van Heerden; Viljoen; Kruger; Barnard & Sonntag – kry ons by DEI GRATIA in Tzaneen vir ontbyt. 9 fietse 13 lede, vertrek om 9:30 en het genoeg tyd om rustig saam tot in Dullstroom te ry…..290 kilometers.
Daar aangekom val ons sommer dadelik in by Mrs. Simpson’s…..regtig ‘n plekkie wat mens NIE MAG misry nie! Ons sleutels is opgetel vir ons 2 huise in Oaklane Estate waar ons heerlik en warm gebly het. Skoon, netjies, cozy & ‘n kaggelvuurtjie wat brand…..ons kyk hoe die manne ‘n forel probeer uittrek, saligheid…. Ons kry almal mekaar weer om17:00 by The Poacher vir ‘n ‘sundowner’ voordat ons gaan aansit by die Royal Coachman om 19:00. Wat ‘n heerlike aand se kuier om ‘n vriendskapstafel. Die kos was heerlik en die geselskap, nog beter!!
Ontbyt by Harrie’s Pancake Sondag oggend voor ons vertrek na Tzaneen en Polokwane onderskeidelik. ‘n Totaal van 530km vir Tzaneen fietse en ….km vir Polokwane fietse.
Ons is bly almal is veilig tuis….goeie ‘riding-skills’ van elkeen met seine mooi deurgegee na agter, Jan Viljoen wat vir ons ge-‘sweep’ het en Johann en Tommy wat gelei het….dankie aan elkeen wat dit weereens BAIE spesiaal gemaak het….nuwe fietse….nuwe lede…..dit was regtig besonders!!
Harley Owners Training
Twee fietse, Liebenberg en Schempers, vertrek Vrydagmiddag 15 Augustus, so teen 12 uur na Johannesburg. Dit was heerlike ryweer en ons kom veilig by ons bestemming aan.
Heerlike kuier saam met die ander HOG Chapters en Harley Davidson entusiaste volg, en ons geniet n vyfster maal!
Die H.O.T. Training skop af met ontbyt en registrasie, en ons begin so teen 9 uur met die opleiding. Sue Nagel, Norman Davis en Carl Fraye, bied die lesings aan en ons leer meer van HOG, wat ons baat deur daaraan te behoort, hoe mense behou word as lede, die Logo en die wetlike aspekte daarvan, (baie interessant) kopiereg, ens. Ook Africa Bike Week word bespreek en voorstelle deur die lede genotuleer.
Ons het baie geleer oor die beginsels van 'n Dealer Principle en sy Chapter/s bv. dat die dealer die chapter “besit”.
Baie gelag, weereens lekker gekuier, heerlik op ons Harleys gery!!
Womans Day Outride
Location: Kuhestan Persian Luncheon, Magoebaskloof
Ons afgelope Persiese ete in die berge was UITSONDERLIK!!!
Die geure, die smake, die atmosfeer, die geselskap, die tuine, die weer – elke aspek daarvan, ONBESKYFLIK KOSBAAR….dankie vir die groot bederf aan ons Ladies!
Show Stopper One Nighter (25 - 26 Julie 2014)
Ons Madame Zingara Show Stopper was regtig sooooo lekker vir elke lid wat kon saamgaan! Die ry Vrydag middag daarheen, Bennie & Corneli se huweliksherdenking vieringe, die show self, die kos, al die kreatiwiteit en sexiness van die aand…..een groot belewenis wat ons nie gou sal of kan vergeet nie!! Die Neighbour Goods Market Saterdag oggend was ‘n eerste vir meeste van ons lede – iets wat ons ook nie elke dag kan beleef nie. Dankie aan Ben & Irene vir die flink-dink-parkeer-reëling wat julle vir ons getref het! Die terugry na die Noorde, weer net so lekker…..
H.O.G.® Limpopo # 9939
Mobile: +27 83 628 3134
Fax: +27 86 668 3134
P.O. Box 815, Bendor Park, Polokwane, 0713
Consumer Experience & H.O.G. ® Regional Manager - MEA Region (Middle East & Africa) H.O.G. ® Global & Skills Rider Instructor
HARLEY-DAVIDSON DMCC & HARLEY-DAVIDSON AFRICA (PTY) LTD Middle East & Africa (MEA)
Jumeira Lake Towers, Cluster O | Unit 3 & 4, Ibis House,
Reef Tower, 11th Floor, Unit 1102 15 Oxbow Crescent, The Estuary Precinct,
Dubai, United Arab Emirates Century City, Cape Town, South Africa
UAE Mobile: +971 52 687 0659 South Africa Mobile: +27(0) 82 890 0749
"Encouraging pride of Harley ownership and fellowship amongst H.O.G. members"
H.O.G. ® Limpopo Members Register (PDF)
HOG Limpopo Application (PDF)
Online Privacy Statement (PDF)
What Are The Benefits Of Being A H.O.G. ® Member? (PDF)
Copyright © 2019 (All Rights Reserved) • H.O.G. ® Limpopo Chapter #9939